CELEX: 32004R0858
Language: hr
Date: 2004-04-29 00:00:00
Title: Uredba Vijeća (EZ, Euratom) br. 858/2004 od 29. travnja 2004. o utvrđivanju stopa i uvjeta posebnih naknada predviđenih u članku 56.c Pravilnika o osoblju, koje se mogu odobriti kao kompenzacija za posebno teške uvjete rada

01/Sv. 16
            
            
               HR
            
            
               Službeni list Europske unije
            
            
               156
            
         32004R0858
   
               L 161/14
            
            
               SLUŽBENI LIST EUROPSKE UNIJE
            
         UREDBA VIJEĆA (EZ, EURATOM) br. 858/2004
   od 29. travnja 2004.
   o utvrđivanju stopa i uvjeta posebnih naknada predviđenih u članku 56.c Pravilnika o osoblju, koje se mogu odobriti kao kompenzacija za posebno teške uvjete rada
   VIJEĆE EUROPSKE UNIJE,
   uzimajući u obzir Pravilnik o osoblju za dužnosnike i Uvjete zaposlenja ostalih službenika Europskih zajednica, koji su utvrđeni Uredbom (EEZ, Euratom, EZUČ) br. 259/68 (1), kako je zadnje izmijenjena Uredbom (EZ, Euratom) br. 723/2004 (2), a posebno članak 56.c Pravilnika o osoblju,
   uzimajući u obzir prijedlog Komisije podnesen nakon savjetovanja s odborom za Pravilnik o osoblju,
   budući da:
   Vijeće na prijedlog Komisije treba utvrditi stope i uvjete posebnih naknada koje se mogu odobriti određenim dužnosnicima kao kompenzacija za posebno teške uvjete rada,
   DONIJELO JE OVU UREDBU:
   Članak 1.
   Posebne naknade utvrđene u skladu sa sljedećim člancima odobravaju se dužnosnicima od kojih se traži obavljanje posebno teških poslova.
   Članak 2.
   Naknade se izražavaju u bodovima. Jedan bod jednak je 0,032 % osnovne plaće dužnosnika razreda 1 stupnja 1 (3). Naknade se usklađuju korekcijskim koeficijentom koji se primjenjuje na primitke od rada dužnosnika.
   Naknade se isplaćuju mjesečno.
   Članak 3.
   1.   U sljedećoj se tablici navode posebni uvjeti rada za koje se mogu odobriti naknade, kao i broj bodova po satu stvarnog rada:
   
               Posebni uvjeti rada
            
            
               Broj bodova po satu stvarnog rada za funkcijske skupine AD i AST (4)
               
            
         
               
                           I.
                        
                        
                           Sigurnost pojedinca
                        
                     
         
               
                           (a)
                        
                        
                           Nošenje izrazito neudobne odjeće za zaštitu od vatre, kontaminacije, radijacije ili korozivnih tvari:
                        
                     
            
                
            
         
               
                           1.
                        
                        
                           Posebna teška odjeća
                        
                     
            
               10
            
         
               
                           2.
                        
                        
                           Protupožarna odijela sa svim ugrađenim dijelovima
                        
                     
            
               50
            
         
               
                           3.
                        
                        
                           Ostala protupožarna odijela sa svim ugrađenim dijelovima
                        
                     
            
               34
            
         
               
                           4.
                        
                        
                           Zaštitna odjeća s ugrađenim aparatom za disanje
                        
                     
            
               25
            
         
               
                           5.
                        
                        
                           Ostala zaštitna odjeća s aparatom za disanje
                        
                     
            
               20
            
         
               
                           (b)
                        
                        
                           Djelomična zaštita:
                        
                     
            
                
            
         
               
                           1.
                        
                        
                           Aparat za disanje sa svim ugrađenim dijelovima
                        
                     
            
               16
            
         
               
                           2.
                        
                        
                           Kompletni respiratori
                        
                     
            
               10
            
         
               
                           3.
                        
                        
                           Respiratori za zaštitu od prašine
                        
                     
            
               6
            
         
               
                           4.
                        
                        
                           Ostali zaštitni uređaji protiv toksičnih, zagušljivih, korozivnih tvari itd.
                        
                     
            
               2
            
         
               
                           5.
                        
                        
                           Kutije s rukavicama i uređaji za daljinsko upravljanje
                        
                     
            
               2
            
         
               
                           II.
                        
                        
                           Mjesto rada
                        
                     
         
               
                           (a)
                        
                        
                           Zatvoreni prostor
                        
                     
            
                
            
         
               Rad u zatvorenom prostoru, bez dnevne svjetlosti, kojim prolaze vodovi pod visokim naponom ili cijevi visoke temperature, kojima je prostor toliko natrpan da je kretanje otežano
            
            
               2
            
         
               
                           (b)
                        
                        
                           Bučno
                        
                     
            
                
            
         
               Rad u prostoru u kojem prosječna jačina zvuka prelazi 85 decibela
            
            
               2
            
         
               
                           (c)
                        
                        
                           Opasna mjesta gdje je potrebno nošenje zaštitnih pomagala koji predstavljaju opterećenje
                        
                     
            
               2
            
         
               
                           1.
                        
                        
                           Podzemni prolazi
                        
                     
            
               2
            
         
               
                           2.
                        
                        
                           Mjesta u kojima se radovi odvijaju na visini od više od 6 metara iznad tla i koji uključuju posebne rizike
                        
                     
            
               5
            
         
               U ovim se slučajevima naknade dodjeljuju odlukom tijela za imenovanje nakon savjetovanja, ako je potrebno, sa zajedničkim odborom
            
            
                
            
         
               
                           III.
                        
                        
                           Priroda posla
                        
                     
         
               
                           (a)
                        
                        
                           Rukovanje ili rad s određenim tvarima u uvjetima koji otežavaju rad (vidjeti popis u Prilogu)
                        
                     
            
               2
            
         
               
                           (b)
                        
                        
                           Rad s eksplozivima kod pirotehničara
                        
                     
            
               5
            
         2.   Radi omogućavanja stalnog nadzora, radovi koji se obavljaju pod uvjetima iz stavka 1. moraju se zabilježiti odmah i kronološkim redom. Zapis mora detaljno prikazati posao koji se obavlja upućivanjem na gornju tablicu.
   Tijelo za imenovanje utvrđuje postupak izvođenja nadzora; ako se broj sati dotičnog posla može smatrati jednakim svakog mjeseca, tijelo za imenovanje ne mora voditi evidenciju.
   Članak 4.
   Naknade za posao koji se obavlja pod uvjetima definiranim u točki I. tablice iz članka 3. ne mogu se ukupno zbrojiti; kao niti oni utvrđeni u točkama II. i III. te tablice.
   Naknade za rad koji se obavlja pod uvjetima definiranim u točkama I. i III. te tablice također se ne mogu ukupno zbrojiti.
   Za potrebe primjene gore navedenih stavaka, u slučaju istovremenog dospijeća više naknada, isplaćuje se samo ona s najvećim iznosom.
   Članak 5.
   Podložno primjeni članka 2. Uredbe (EZUČ, EEZ, Euratom) br. 300/76 o utvrđivanju kategorija dužnosnika koje imaju pravo na naknade za rad u smjenama te stopa i uvjeta tih naknada (5), naknade koje se isplaćuju prema ovoj Uredbi ne smiju iznositi više od 1 500 bodova mjesečno za svakog dužnosnika.
   Članak 6.
   Ova se Uredba analogno primjenjuje na privremeno, pomoćno i ugovorno osoblje.
   Članak 7.
   U travnju svake godine Komisija podnosi Vijeću izvješće o:
   
               —
            
            
               broju dužnosnika i službenika svih kategorija koji su primali naknade iz ove Uredbe, raščlanjeno na instituciju i lokaciju te broj sati rada koji se obavljao pod različitim uvjetima prikazanima u tablici u članku 3.,
            
         
               —
            
            
               ukupnim rashodima koji se odnose na te naknade.
            
         Članak 8.
   Uredba (EEZ) br. 1799/72 (6) stavlja se izvan snage na dan stupanja na snagu ove Uredbe.
   Članak 9.
   Ova Uredba stupa na snagu 1. svibnja 2004.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 29. travnja 2004.
      
         
            Za Vijeće
         
         
            Predsjednik
         
         M. McDOWELL
      
   
   
      (1)  SL L 56, 4.3.1968., str. 1.
   
      (2)  SL L 124, 27.4.2004., str. 1.
   
      (3)  Za razdoblje od 1. svibnja 2004. do 30. travnja 2006.: razred D*1, stupanj 1.
   
      (4)  Za razdoblje od 1. svibnja 2004. do 30. travnja 2006.: kategorije A*, B*, C*, D*.
   
      (5)  SL L 38, 13.2.1976., str. 1. Uredba kako je zadnje izmijenjena Uredbom (EZ, EZUČ, Euratom) br. 2461/98 (SL L 307, 17.11.1998., str. 5.).
   
      (6)  SL L 192, 22.8.1972., str. 1.
   PRILOG
   Popis iz članka 3.
   
               A.
            
            
               Korozivna i zagušljiva sredstva
               
                           1.
                        
                        
                           Pri rukovanju:
                           Halogeni, halogenovodične kiseline (klorovodikova i fluorovodična kiselina), halogeni fluoridi; sumporna kiselina, sumporov klorid, natrijev hidroksid i kalijev hidroksid, amonijak.
                        
                     
                           2.
                        
                        
                           Pri tehničkim postupcima:
                           Dekapiranje i pasivacija nehrđajućeg čelika i lakih legura potapanjem u sredstva za dekapiranje i oksidiranje ili u kontaktu s njima.
                        
                     
         
               B.
            
            
               Toksične tvari
               
                           1.
                        
                        
                           Pri rukovanju:
                           Toksični oblici radioaktivnih tvari; berilij i njegovi spojevi; arsen i njegovi spojevi; živa, njezini spojevi i amalgami; tetraetil-olovo, cijanovodična kiselina; cijanidi i akrilonitril; dušični oksid i dušični dioksid; fosfor i fosforni eteri; selen; deuterij oksid.
                        
                     
                           2.
                        
                        
                           Pri tehničkim postupcima:
                           Proizvodnja, koncentracija i skladištenje toksičnih oblika radioaktivnih tvari; lijevanje, varenje i obrada olova i njegovih legura ili olova-antimona i kadmijevog antimona.
                        
                     
         
               C.
            
            
               Lako zapaljive i/ili eksplozivne tvari
               
                           1.
                        
                        
                           Pri rukovanju:
                           Komprimirani plinovi: acetilen, kisik, metan, etan, etilen i rijetki plinovi; hlapljiva organska otapala poput metilnog alkohola, etilnog alkohola, dietilnog etera, acetona, benzena, toluena; tekući metali poput sodijuma ili kalija; sumpor.
                        
                     
                           2.
                        
                        
                           Pri tehničkim postupcima:
                           Varenje argonom; čišćenje i odmašćivanje jako prljavih dijelova otapalima poput trikloroetilena; korištenje organskih tekućina poput difenila, trifenila, polifenila, Dowtherm, ostaci u high boilers; ulijevanje parafina ili bitumena.
                        
                     
         
               D.
            
            
               Nečisti proizvodi
               
                           1.
                        
                        
                           Pri rukovanju:
                           Kadmij, krom, nikal, bizmut, barij, vanadij i spojevi mangana u praškastom obliku; praškasti željezni oksid.
                        
                     
                           2.
                        
                        
                           Pri tehničkim postupcima:
                           Prerada grafita, podmazivanje i isisavanje pumpi i motora poput vakumskih pumpi, cirkulacijskih pumpi, dekompresijske pumpe, generatori na tlačni pogon; poliranje posebnim tvarima; rukovanje metalnom troskom.
                           Vijeće mijenja ovaj Prilog na prijedlog Komisije s obzirom na znanstveni i tehnički napredak.